### 1) Ag Críost an síol

Ag Críost an síol, ag Críost an fómhar:   
In iothlann Dé go dtugtar sinn.  
Ag Críost an mhuir, ag Críost an t-iasc:  
I líontaibh Dé go gcastar sinn.  
  
Ó fhás go haois Is ó aois go bás,  
Do dhá lámh', a Chríost, Anall tharainn.   
O bhás go críoc nach Críoc ac athfhás,  
I bParthas na ngrás go rabhaimid.

### 2) Fáilte romhat a Rí na nAingeal

Fáilte romhat a Rí na nAingeal,  
T’réis do ghlactha, a choirp an Rí;  
Fáilte romhat, a Rí na bhFlaitheas,  
Fóir, a Chríost, gach duine dinn.  
  
*R: Glóir don Athair, don Mhac   
’s don Naomh-Spioraid;   
Glóir go deo is moladh síor.*  
  
Dia do bheatha, a Thiarna Dia,  
Dia is duine thú, a Íosa Chríost;  
Dia do bheatha, ’bhláth is gile,  
Tusa beatha chách go fíor.  
  
Dia do bheatha, ’bhláth na lile,  
’Aon-Mhic Mhuire, a ghin gan smál;  
Dia do bheatha, ’chroí is glaine,  
D’fhuascail sinn led chrois ’s led pháis.

### 3) Céad míle fáilte romhat

Céad míle fáilte romhat, a Íosa, a Íosa   
Céad míle fáilte romhat, a Íosa   
Céad míle fáilte romhat a Shlánaítheoir   
Céad míle míle fáilte romhat, 'Íosa, a Íosa   
  
Glóir agus moladh duit, a Íosa, a Íosa   
Glóir agus moladh duit, a Íosa   
Glóir agus moladh duit, a Shlánaítheoir   
Glóir, moladh agus buíochas duit, 'Íosa, a Íosa.

### 4) A Mhuire na nGrást

A Mhuire na nGrást, a Mháthair Mhic Dé,   
Go gcuire tú ar mo leas mé,   
Go sábhála tú mé ar gach uile olc,   
Go sábhála tú mé idir anam agus corp.   
Garda na nAingeal os mo chionn,   
Dia romham agus Dia liom.

A Mhuire na nGrást, a Mháthair Mhic Dé,   
Go gcuire tú ar mo leas mé,   
Go sábhála tú mé ar muir is ar tír,   
Go sábhála tú mé ar leic na bpian.   
Garda na nAingeal os mo chionn,   
Dia romham agus Dia liom.

### 5) Dóchas linn Naomh Pádraig

Dóchas linn Naomh Pádraig   
aspal mór na hÉireann,  
Ainm oirearc gléigeal,   
solas mór an tsaoil é.  
D'fhill le soiscéal grá dúinn   
d'ainneoin blianta i ngéibheann.  
Grá mór Mhac na páirte,   
d'fhuascail cách ón daorbhruid.

Sléibhte, gleannta máighe,   
's bailte mór na hÉireann,  
 Ghlan sé iad go deo dúinn,   
míle glóir dár naomh dhil.  
 Iarrmaid ort, a Phádraig,   
guí orainne Gaela,  
 Dia linn lá 'gus oíche   
's Pádraig Aspal Éireann.

### 6) Bí, Íosa, im chroíse

Bí, Íosa, im chroíse im chuimhne gach uair,  
Bí, Íosa, im chroíse le haithrí go luath  
Bí, Íosa, im chroíse le cumann go buan  
Is a Íosa 'Dhé dhílis, ná scar coiche uaim.  
  
Sé Íosa mo ríse, mo chara 's mo ghrá,  
Sé Íosa mo dhídean ar pheaca 's ar bhás,  
Sé Íosa mo aoibhneas, mo scáthán do ghnáth,  
Is a Íosa, 'Dhé dhilis, ná scar uaim go bráth.  
  
Bí, a Íosa, go síoraí im chroí is im bhéal,  
Bí, a Íosa, go síoraí im thuigse mar an gcéann',  
Bí, a Íosa, go síoraí im mheabhair mar léann,  
Is a Íosa, 'Dhé dhílis, ná fág mé liom féin.